钦定古今图书集成/理学汇编/经籍典/第028卷 > 《明焦竑经籍志》
## 钦定古今图书集成/理学汇编/经籍典/第028卷 > 《明焦竑经籍志》

墨家

《墨子》十五卷，又三卷。〈乐台注〉《随巢子》一卷。〈墨翟弟子〉《胡非子》
一卷。〈墨翟弟子〉《晏子春秋》十二卷。

墨氏见天下无非我者，故不自爱而兼爱也。此与圣
人之道济何异？故贾谊、韩愈，往往以孔墨并名，然见
俭之利而因以非礼，推兼爱之意而不殊亲疏，此其
敝也。庄生曰：墨子虽独任如天下何？其太觳而难遵，
有以也夫！墨子死，有相里氏之墨，相芬氏之墨，邓陵
氏之墨，世皆不传。《晏子春秋》旧列儒家，其尚同兼爱
非“乐节用”，非“厚葬久丧”，非“儒明鬼”，无一不出墨氏。柳
宗元以为墨子之徒尊著其事以增高为己术者得
之，今附著于篇。

法家

《管子》十八卷。尹注。《管子》十九卷。〈唐尹知章〉房注《管子》二十
卷。〈唐房元龄〉《管氏指略》二卷。〈唐杜佑〉刘注“《管子》二十卷。”〈刘绩〉《商
君书》五卷。〈汉十九篇今亡三篇〉《慎子》一卷。〈慎到撰汉四十二篇隋唐分十卷今亡九
卷〉《韩子》二十卷。〈韩非撰李瓒注〉《晁氏新书》七卷。〈晁错〉《崔氏政论》
六卷。〈崔寔〉《刘氏政论》五卷。〈魏刘廙〉阮子《政论》五卷。〈魏阮武〉《刘
氏法论》十卷。〈魏刘劭〉《元氏世要论》十二卷。〈魏桓范〉《陈子要
言》十四卷。〈吴陈融〉《治道集》十卷。〈李文博〉《正论》三卷。〈李敬元〉
古有《九流挽》，近世几于绝矣。而墨纵横名法为甚，其
篇籍多轶以此。夫三家于理不衷，于用非亟固也。至
法也者，人君所以纪纲人伦而遏绝乱略，顾可一日
废哉？百家蜂起，皆率其私智，自附于圣人以哗世而
惑众。然其失繇各奋其私智，而其长盖或出于圣人，
在善用之而已。不然，骀衔委驭，四牡横奔，而欲以和
《銮节奏》，救皇路之险倾，其可几乎？今仍列其书，以备
法家

名家

《邓析子》一卷，“《尹文子》二卷，《公孙龙子》”一卷〈旧十四篇今亡八篇〉
又《注》一卷。〈陈嗣古〉又《注》一卷。〈贾大隐〉《人物志》三卷。〈魏刘劭撰凉刘
昺注〉《广人物志》三卷。〈唐杜周士〉《九州人士论》一卷。〈魏卢毓撰〉《士操》
一卷。〈魏文帝〉《南北人物志》十卷。〈陆羽〉《士纬新书》十卷。〈姚信〉《姚
氏新书》二卷，“蔡氏《辨名记》”五卷，《辨名苑》十卷〈范谧〉卢辩
《称谓》五卷，“徐陵《名数》十卷，兼《名苑》二十卷”〈僧远年〉《天保
正名论》八卷。〈龙昌期〉

名家之凡三：有命物之名，有毁誉之名，有况谓之名。
盖古者名位不同，事实亦异。孔子曰：“必也正名乎！名
不正则言不顺，言不顺则事不成。”论治者不核其名
实，御众课功，反上浮淫而诎功实难以为国矣。晋鲁
胜曰：荀卿、庄周皆非毁名家，而不能易其论，有以也。
至舛駮不中之失，并见于篇，俟博雅者折衷焉。

纵横家

《鬼谷子》三卷。〈皇甫谧注〉又三卷。〈刘向注〉又三卷。〈乐台注〉又三卷。
〈唐尹知章注〉又三卷。〈陶弘景注〉《战国策》十卷。〈鲍彪注〉《战国策》十卷。
〈元吴师道校注〉《补阙子》十卷。〈梁元帝〉《纵横集》二十卷。〈李纬采六国至东汉
辨说之词〉

孔子曰：“诵《诗》三百，使于四方，不能专对，虽多亦奚以
为。”盖谓言有其道也。前代若吕相之绝秦，子产之献
捷，鲁连倜傥以全赵，左师委曲而悟主，斯亦何恶于
词哉？乃苏张、睢首得其术，而以召败，非术之罪也。史
言魏徵谏诤，靡出弗从，而其初实学纵横，顾用之者
如何耳。《战国策》或曰国事，或曰短长，或曰事语，或曰
长书，前志列之史家。晁氏谓其“纪事非尽实录，附于
纵横者”，近是，今从之。

杂家

《尸子》二十卷。〈秦尸佼〉《吕氏春秋》二十六卷。〈高诱注〉《淮南鸿
烈解》二十一卷。〈许慎注〉又二十一卷。〈高诱注〉《淮南鸿烈音》
二卷，《子华子》十卷，《王充论衡》三十卷，边谊《续论衡》二
十卷，《风俗通》三十卷〈应劭〉《嘿记》三卷。〈吴张俨〉仲长子《昌言》
二卷，“《傅子》五卷，《万机论》二卷”〈魏蒋济〉《博物志》十卷。〈张华〉《刘
子》五卷。〈刘昼〉《杂记》十一卷。〈张华〉《金楼子》十卷。〈梁元帝〉《孙绰子》
十卷，《广志》二卷。〈郭义恭〉《贵俭传》三十卷。〈萧子显〉《三教会林》
五十卷。〈徐勉〉《部略》十五卷，《博览》十三卷，“崔豹《古今注》五
卷”，“伏候《古今注》三卷，《续古今注》三卷”〈唐周蒙〉《中华古今
注》三卷。〈马缟〉《启疑记》三卷。〈颜延之〉又“《纂要》六卷，《古今善言》”
二十卷〈宋范泰〉《阙文》十三卷。〈陆澄〉《记闻》二卷。〈宋徐益寿〉《备遗记》
三卷，《方类》六卷，《袖中记》二卷〈沈约〉《珠丛》一卷。〈沈约〉《采璧》三

卷。〈蜀冯鉴〉《事原录》三十卷。〈朱绘〉《事物纪原》二十卷，“《事物纪
原类集》十卷。”〈高承〉《续博物志》十卷。〈唐李石〉《鸿宝》十卷，《杂略》
十三卷，《造化权舆》六卷〈唐赵自勔〉《刊语》二卷。〈李谙〉《规书》一卷。
〈丘光庭〉《苏氏演义》二十卷。〈苏鹗〉《道言》六卷。〈北罗羡〉《廊庙五格》
二卷。〈王彬〉《名数》十卷。〈徐陵〉《物重名》五卷，《诸书要略》一卷〈魏彦
深〉《文章始》一卷。〈任昉〉《续文章始》一卷。〈姚察〉《翰墨林》十卷，《新
旧传》四卷，《文鉴》五卷，《典要》三卷〈宋王晓〉《古今辨作录》三
卷，《博览》十五卷，《统载》三十卷。〈韩潭〉《博雅志》十三卷。〈李文成〉
《麟阁词英》六十卷。〈唐高宗时敕撰〉《属文要义》十卷。〈元怀景〉《意林》
三卷。〈马总〉又“《意枢》二十卷，《魏氏手略》二十卷”〈魏谟〉《博闻奇
要》二十卷，《古今精义》十五卷〈薛洪〉《谕善录》七卷。〈庾敬休〉《邵
元体论》十卷，《刘子法语》二十卷〈刘鄂〉《谕蒙》一卷。〈冯伉〉《三足
记》二卷。〈卢景亮〉《幽忧子》三卷。〈卢照邻〉《元子》十卷，琦《圩子》一
卷。〈元结〉《古今语要》十二卷。〈唐乔舜封〉《两同书》二卷。〈罗隐〉《格言》五
卷。〈韩熙载〉《历代创制仪》五卷，《物类相感志》十卷〈释赞宁〉《近
事会元》五卷，《晁氏客语》一卷。〈晁说之〉《孔氏杂说记》一卷。
〈孔仲武〉《敷阳子》七卷。〈王韶〉《广川家学》三十卷。〈菫弅〉《石林过庭
录》二十七卷。〈叶模录〉《乐善录》十卷。〈李石〉程氏《广训》六卷。〈程俱〉
《演繁露》十四卷。〈程大昌〉又“《续》十卷，《考古编》二十卷”〈程大昌〉
“《容斋随笔》五集”七十四卷。〈洪迈〉《困学纪闻》二十卷。〈王应麟〉
《习学记言》五十卷。〈叶适〉《省心诠要》二卷。〈林和靖〉《笔语》十五
卷。〈李淑〉《梦溪笔谈》二十六卷。〈沈括〉《补笔谈》四卷。《涉世录》二
十五卷。〈徐彭年〉又“《涉世后录》二十五卷，《寓简》八卷”〈沈作哲〉
《翠微洞隐》百八十卷。〈张大楫〉《龟镜录》十卷。〈张巨济〉《愧郯录》
十五卷。〈岳珂〉《金陀粹编》三十卷，“郑樵《十说》一卷，李皓《审
理书》一卷，《鸣道集说》五卷。”〈金李之纯〉《博闻录》十卷。〈陈元靓〉馀
冬《序录》六十五卷。〈何孟春〉《水东日记》三十八卷。〈叶盛〉赵鼎
祚《脉望》一卷，吴伯通“《石谷遗言》一卷，《异物汇苑》”五卷
〈闵文振〉《本语》六卷。〈高拱〉

《说文》：“五采合曰杂。从衣从集，佳聚木上。”亦其义也。人
情美绣而恶杂，顾绘事必兼五色，采色具而绣成，若
之何其恶之？前史有杂家，譬之制锦然巨细奇正，典
常俶诡，并苞兼总，而王治贯焉矣。微独诸子而有之，
《易》之兴也，盖非其杂物，撰德不备，皆是物也。第明天
地之性，则神怪不能惑；知万物之情，则非类不能罔。
虽昆虫水草。栌梨橘柚。缩唇涩齿。日陈于其前。恃以
养生。则不能胜五谷也。在学者精择之而已。

农家

《范子计然》十五卷。〈问答〉《尹都尉书》三卷，《氾胜之书》二卷。
〈汉氾胜之撰〉《齐民要术》十卷。〈汉贾思勰〉《春秋济世六常拟议》五
卷。〈隋杨瑾〉《武后兆民本业》三卷，《演齐民要术》十卷〈李淳风〉
《大农孝经》一卷。〈贾元道〉《农家切要》一卷，《农子》一卷。〈熊寅亮〉
《山居种莳要术》一卷，《田夫书》一卷〈范如圭〉《本书》三卷。〈何亮〉
“《农书》三十六卷，《耕织图》”二卷。〈宋楼璹〉《农桑通诀》二十卷。
〈元王祯〉又“《农器图谱》二十卷，又《谷谱》十一卷，《农桑辑要》”
七卷〈元司农辑〉《种莳占书》二卷，《栽桑图》五卷，《耕织图》一卷
〈宋楼璹〉《山居要术》五卷。〈王旻〉又“《山居杂要》三卷，《淮南王蚕
经》三卷，《蚕书》三卷”〈孙光宪〉《蚕书》二卷。〈秦观〉《农书》三卷。〈宋陈雱〉
《耕桑治生要备》二卷。〈何先觉〉《禾谱》五卷。〈曾安止〉《农器谱》五
卷。〈曾之谨〉《农桑撰要》七卷。〈罗文振〉《经界弓量法》一卷。〈王居安〉
《治圃须知》一卷。

“圣王播百谷，勤耕稼，以足衣食，非以务地利而已。人
农则朴，朴则易用，易用则边境安而主势尊。”人农则
少私义，少私义则公法立。人农则其产复，其产复则
重流徙而无二心。天下无二心，即轩辕几籧之理不
过也。今大江以南，土沃力勤，甲于㝢内，而泻卤瘠空，
西北为甚。雨泽不时，辄倚耜而待槁。霪潦一至，龙蛇
鱼鳖且据皋隰而宫之，岂独天运人事有相刺戾哉？
斯民呰窳偷惰，而教率之者疏耳。古有农官，颛董其
役，而田野不辟，则有让播殖之宜，蚕缫之节，如《管子》、
李悝之书多具之，惜不尽传，姑列其见存者于篇。

小说家

《燕丹子》一卷。《青史子》一卷，《宋玉子》一卷，《语林》一卷〈晋裴
启〉《琐语》一卷。〈梁顾协〉《郭子》三卷。〈晋郭澄之〉《笑林》三卷。〈汉邯郸淳〉又
三卷。〈路氏〉《笑苑》四卷，《解颐》二卷。〈杨松玢〉《世说》八卷。〈宋刘义庆〉《续
世说》十卷。〈刘孝标〉《小说》十卷。〈梁殷芸〉又十卷。〈刘义庆〉《迩说》一
卷。〈梁伏𢘆〉《辩林》二十卷。〈萧贲〉《述异记》二卷。〈任昉〉《齐谐记》七卷。
〈宋东阳无疑〉《续齐谐记》二卷。〈吴均〉《辩林》二卷。〈席希秀〉《琼林》七卷。
〈周阴颢〉《座右方》八卷。〈庾元威〉《座右法》一卷。《类林》三卷。〈裴子野〉
《启颜录》十卷。〈侯白〉《说林》五卷。〈孔衍〉《说林》二十卷。〈张太素〉《海山
记》一卷，《迷楼记》一卷、《隋遗记》一卷〈颜师古〉《隋唐嘉话》三
卷。〈刘𫗧〉《刘氏小说》一卷。〈刘𫗧〉《虬须客传》一卷，《酉阳杂俎》二
十卷〈段成式〉《续酉阳杂俎》十卷，“《中枢龟鉴》一卷”〈唐苏瓌〉“《锦
里新闻》三卷，《剧谈录》”三卷〈康軿〉《云溪友议》十二卷。〈范摅〉《岚
斋集》二十五卷。〈唐李跃〉《幽闲鼓吹》一卷。〈张固〉《卢氏杂说》一
卷。〈卢言〉《桂苑丛谈》一卷，《会昌解颐》一卷，《松窗杂录》一卷
〈唐李璿〉《潇湘录》十卷。〈唐李隐〉《辨疑志》三卷。〈唐陆长源〉《洽闻记》三
卷。〈唐郑常〉《河东记》一卷。〈唐薛渔思〉《笑林》三卷。〈唐何自然〉《牛羊日历》
一卷。〈唐刘轲〉《猗犴子》一卷。〈元结〉《刊误》一卷。〈唐李涪〉《资暇集》三
卷。〈李匡义〉《芝田录》一卷，《炙毂子杂录注解》五卷〈唐王叡〉《朝廷卓绝事》一卷。〈唐陈岠〉《杜阳杂编》三卷。〈苏鹗〉《家学要录》二
卷。〈唐柳珵〉《俳谐集》十五卷。〈刘讷言〉《说纂》四卷。〈李繁〉《刘公嘉话
录》一卷。〈韦绚〉《尚书谈录》一卷。〈唐李绰〉《常侍言旨》一卷。〈柳珵〉《戎
募闲谈》一卷。〈韦绚纪李德裕语〉《异闻集》十卷。〈唐陈翰〉《金华子》三
卷。〈刘崇远〉《通微子十物志》一卷，《因话录》六卷〈唐赵璘〉《干
子》三卷。〈温庭筠〉《演义》十卷。〈唐苏鹗〉《杂说》六卷。〈李后主〉《谈薮》八
卷。〈隋杨松玠〉《摭言》十五卷。〈王定保〉《玉溪编事》三卷。〈蜀金利用〉“《郑氏
谈绮》一卷，《野人闲话》”五卷〈宋景焕〉《开颜集》三卷。〈周文规〉《北
里志》一卷。〈唐孙棨〉《原化纪》一卷。〈皇甫氏〉《三水小牍》三卷。〈唐皇
甫牧〉《小说》二卷。〈刘季孙〉《世说简要》十卷，《宾朋宴语》三卷。〈丘时〉
《山东野录》一卷。〈贾同〉《秘阁闲谈》五卷。〈吴淑〉《友会谈丛》三卷。
〈上官融〉《云仙散录》十卷。〈冯贽〉《老学庵笔记》十卷。〈陆游〉《枕中记》
一卷。〈陆游〉《唐摭言》十五卷。〈南唐何晦〉《清异录》二卷。〈陶谷〉《贾氏谈
录》一卷。〈南唐张洎〉《太平广记》五百卷。〈李昉〉《洛中记异》十卷。〈秦再
思〉《洞微志》十卷。〈钱希白〉《乘异记》三卷。〈张君房〉《脞说前后集》
二十卷。〈张君房〉《杨文公谈苑》八卷。〈宋祁〉《王文正笔录》。〈阙〉卷、
《宋景文公笔录》一卷，《善谑集》一卷〈窦萃〉《林下笑谈》二十
卷，《牧竖闲谈》三卷。〈景渔〉《清夜录》一卷。〈沈括〉《续清夜录》一卷。
〈王铚〉《笔奁录》七卷、《三馀录》三卷。〈涉弼〉《洛阳搢绅旧闻记》十
卷。〈张齐贤〉《同归小说》三卷。〈张齐贤〉《谈闻录》十卷。〈李畋〉《昭义记
室别录》一卷，《续同归小说》三卷〈安仪凤〉《杂纂》一卷。〈李商隐〉
《续杂纂》一卷。〈苏轼〉《唐语林》八卷。〈王谠〉《鉴戒录》十卷。〈蜀何光远〉《葆
光录》三卷。〈陈纂〉欧阳公《归田录》五卷，《续世说》十二卷〈孔平
仲〉《开谈录》二卷。〈苏耆〉《东斋记》十卷。〈范镇〉《明道杂志》一卷。〈张耒〉
《摭遗集》二十卷，“《东轩笔录》十卷。”〈魏泰〉《南还录》二卷。〈张舜臣〉
《郡阁雅言》一卷。〈潘若同〉《茅亭客话》十卷。〈黄休复〉《文房监古》
三卷。〈李孝美〉《青琐高议》十八卷。〈刘斧〉《翰府名谈》二十五卷。
〈刘斧〉《炎州拾翠》十卷。〈苏轼〉孙公“《谈圃》三卷。”〈孙升〉《江邻几杂志》
三卷。〈江休复〉《幕府燕闲录》十卷。〈毕仲询〉《冷斋夜话》十三卷。
〈僧惠洪〉《麈史》三卷。〈王得臣〉《群玉杂俎》一卷，《鸡跖集》十卷，“《三
百家事类》六十卷，《扪虱新话》十五卷”〈陈善〉《广卓异记》二
十卷。〈乐史〉《湘山野录》六卷。〈僧文莹〉《玉壶清话》十卷。〈僧文莹〉《龙
川略志》六卷。〈苏辙〉《龙川别志》四卷。〈苏辙〉《渑水燕谈》十卷。〈王辟〉
《稗官志》一卷。〈吕大辨〉《倦游杂录》八卷。〈张师正〉《师友谈记》一
卷。〈李廌〉《青箱杂记》十卷。〈吴处厚〉《遁斋野览》十四卷。〈程正敏〉《后
山谈丛》六卷。〈陈无己〉《容斋广录》十卷。〈李献民〉《墨客挥犀》二
十卷。〈彭乘〉《石渠录》十一卷。〈黄伯思〉《石林燕语》十卷。〈程模〉《玉涧
杂书》十卷。〈叶梦得〉《秀水闲居录》三卷。〈朱胜非〉《绀珠集》十三
卷。〈朱胜非〉《类说》五十卷。〈曾慥〉《春渚纪闻》十卷。〈何薳〉《铁围山丛
谈》五卷。〈蔡絛〉《曲洧旧闻》三卷。〈朱弁〉《世说叙录》三卷。〈汪藻〉《挥麈
录》十八卷。〈王明清〉《投辖录》一卷。〈王明清〉《骖鸾录》一卷。〈范成大〉
《吴船录》一卷。〈范成大〉《泊宅编》十卷。〈方勺〉《却埽编》三卷。〈徐度〉《闲
燕常谈》三卷。〈董弅〉《纪谈录》十五卷。〈晁迈〉《复斋闲记》四卷。〈历阳
龚相〉《夷坚志》“四百二十卷。”〈洪迈〉《夷坚别志》二十四卷。〈王质〉《经
锄堂杂志》八卷。〈倪思〉《云麓漫抄》二十二卷。〈赵彦衡〉《鉴诫别
录》三卷。〈欧阳邦基〉《桯史》十五卷。〈岳珂〉《鼠璞》一卷。〈戴植〉《宜斋野乘》
一卷。〈吴枋〉《深雪偶谈》一卷。〈方岳〉《西谿丛语》二卷。〈姚宽〉《鹤林玉
露》十六卷。〈罗大经〉《梁溪漫志》十卷。〈费衮〉《侯鲭录》八卷。〈赵德麟〉
《甲申杂记》一卷。〈王定国〉《闻见近录》一卷。〈王定国〉《随手杂录》
一卷。〈王定国〉《游山录》三卷。〈周必大〉《奏事录》一卷。〈周必大〉《南归
录》一卷。〈周必大〉《思陵录》二卷。〈周必大〉《宾退录》十卷。〈赵与时〉《行
营杂录》一卷。〈赵葵〉《谈渊》一卷。〈王陶〉《萤雪丛说》二卷。〈俞成德〉《挥
麈录》一卷。〈杨万里〉《贵耳集》一卷。〈张端义〉《清夜录》一卷。〈俞文豹〉
《宣政杂录》二卷、《艮岳记》一卷〈张〉《文昌杂录》十卷。〈庞元英〉
《退斋笔录》一卷。〈侯延庆〉《避戎夜话》二卷。〈石茂良〉《游宦纪闻》
十卷。〈张世南〉《朝野遗记》一卷，《画墁录》一卷〈张舜民〉《朝野佥
言》一卷，《白獭髓》一卷〈张仲文〉《卧游录》二卷。〈吕祖谦〉《墨庄漫
录》五卷。〈张邦基〉《蒙斋笔谈》二卷。〈郑景望〉《山家清事》二卷。〈林洪〉
《鸡肋》一卷。〈赵崇绚〉《中吴记闻》六卷。〈龚仲希〉《芥隐笔记》一卷，
《黄文献笔记》一卷，《辍耕录》三十卷〈元陶九成〉《说郛》一百卷。
〈陶九成〉《江湖纪闻》十六卷。〈郭霄凤〉《席上腐谈》二卷。〈俞琰〉《遂昌
山樵杂录》二卷。〈元郑元祐〉《古杭集记》一卷。〈元李有〉《齐东野语》
二十卷。〈周密〉《东园友闻》二卷，《癸辛杂识》四卷〈周密〉《广客谈》
一卷，《景仰撮书》一卷〈王达〉《古穰杂录》二卷。〈李贤〉《类博稿杂
言》一卷。〈岳正〉《清溪暇笔》二卷。〈金陵姚福〉《寓圃杂记》一卷。〈王锜〉《琅
邪漫抄》一卷。〈文林〉《马氏日抄》一卷。〈马愈〉《七修类槁》五十三
卷。〈郎瑛〉《损斋备忘录》一卷。〈金陵梅纯〉《河馆闲谈》四卷。〈金陵司马泰〉
《西湖麈谈录》十卷，《复斋日记》一卷〈许浩〉《吴中故语》一卷。
〈杨循吉〉《月河所闻》：〈阙〉卷。〈吴兴莫君谟〉《蓬轩吴记》二卷。〈黄𬀩〉《畜德
录》二卷。〈陈沂〉《读书笔记》一卷。〈祝允明〉《蚕衣》一卷。〈祝允明〉《龙江
梦馀录》四卷。〈唐锦〉《悬笥琐探》一卷。〈刘昌〉《杨子卮言》二卷。〈杨慎〉
《卮言闰集》二卷。〈杨慎〉《丹铅六集》六十卷。〈杨慎〉《𢓃林伐山》四
卷。〈杨慎〉《墐户录》一卷。〈杨慎〉《清暑录》二卷。〈杨慎〉《病榻手欥》一卷。
〈杨慎〉《逌旃琐言》二卷。〈苏祐〉《太薮外史》五卷。〈蔡羽〉《楚汉馀谈》一
卷。〈高岱〉《学圃萱苏》六卷。〈陈耀文〉《学林就正》四卷。〈陈耀文〉《正杨》
四卷。〈陈耀文〉《今雨瑶》一卷。〈岳岱〉《王氏札记》二卷。〈王世贞〉《短
长》二卷。〈王世贞〉《宛委馀编》十九卷。〈王世贞〉《史乘考误》十一
卷。〈王世贞〉《九沙草堂杂言》二卷。〈万表〉《灼艾集》十卷。〈万表〉《谐史》
四卷。〈徐常吉〉《滑耀编》十七卷，《何氏语林》三十卷〈何良俊〉《古
今说海》百四十二卷。〈陆楫〉《霏雪录》二卷。〈刘绩〉《株守谈略》三

续要》二十卷。〈都穆〉《谈纂》二卷。〈都穆〉《听雨纪谈》一卷。〈都穆〉《玉壶
冰》一卷。〈都穆〉《草木子》四卷。〈叶子奇〉《两山墨谈》八卷。〈陈霆〉《客座
新闻》二十二卷。〈沈周〉《逸史搜奇》一百卷。〈汪云程〉《菊坡丛语》
二十六卷。〈单宇〉《墅谈》六卷。〈胡侍〉《真珠船》八卷。〈胡侍〉《琐碎录》二
十卷，《梦醒录》十卷。〈萧聪〉《暗然堂日纂》四卷。〈潘士藻〉《游文小
史》十三卷。〈闵文振〉《闲中今古》二卷。〈陈颀〉《江汉丛谈》二卷。〈陈士
元〉《纪善录》一卷。〈杜琼〉《庚巳编》四卷。〈陆粲〉《异林》一卷。〈徐昌国〉《语
怪四编》一卷。〈祝允明〉《猥谈》一卷。〈祝允明〉《高坡异纂》三卷。〈杨仪〉
《说听》四卷。〈陆延枝〉《艾子后语》一卷。

张衡之赋《二京》也，曰：“小说九百，本自虞初。知古秘书
所掌，其流实繁。班固列之诸家，见王治之悉贯，与小
道之可观。其言韪已。何者？阴阳相摩，古今相嬗，万变
挢起，嵬琐吊诡，不可胜原。欲一格以咫尺之义，如不
广何？故古街谈巷议，必有稗官主之，譬之菅蒯丝麻，
悉无捐弃，道固然也。余故仍列于篇。”盖立百体而马
“击乎前。”尝闻之《蒙庄》矣。

兵家

《六韬》六卷，《司马兵法》三卷〈司马穰苴〉《孙子兵法》三卷。〈魏武帝注〉
萧吉注《孙子》三卷，吴沈友注《孙子》三卷，陈皞注《孙子》
三卷，纪燮注《孙子》三卷，杜牧注《孙子》三卷，王晳注《孙
子》三卷，贾林注《孙子》三卷，李筌注《孙子》三卷，梅尧臣
注《孙子》三卷，《孙子集注》十三卷，《孙武兵经》三卷。〈张子尚注〉
钞《孙子兵法》一卷。〈魏贾诩〉《续孙子兵法》二卷。〈魏武帝〉《孙子
遗说》一卷。〈郑友贤〉《吴起兵法》一卷。〈贾诩注〉孙镐注《吴子》一
卷，“《尉缭子》五卷，《子胥兵法》一卷，《黄石公三略》”三卷〈成氏
注〉《三略》三卷。〈吕惠卿注〉《黄帝兵法》一卷。〈宋武帝所传神人书〉《太公阴
谋》一卷，又三卷。〈魏武帝注〉“《〈太公阴谋〉三十六用》一卷，《太公
金匮》二卷，《太公枕中记》一卷、《周书阴符》九卷，《大将军
兵法》一卷，《兵书接要》”十卷〈魏武帝〉《黄石公素书》二卷。〈吕惠
卿注〉《黄石公兵书》三卷，《黄石公秘经》二卷，《黄石公内记
敌法》一卷，《黄石公记》三卷，《黄石公略注》三卷，《黄帝用
兵法诀》一卷，《梁武帝兵法》一卷，《梁武帝兵书钞》一卷，
《玉韬》十卷。〈梁元帝〉《金韬》十卷。〈刘佑〉《金策》十九卷，《兵书要略》
五卷〈后周宇文宪〉《兵书要术》四卷。〈任景志〉《兵记》八卷。〈司马彪〉《兵
书要序》十卷。〈赵氏〉《军胜》，见十卷。〈许昉〉《戎决》十三卷。〈许昉〉《阴策》
二十二卷。〈刘祐〉《阴策林》一卷，《战略》二十六卷〈金城公赵煚〉《金
海》三十卷。〈萧吉〉《成氏三略训》三卷，“《张良经》一卷，《张氏七
篇》七卷，《孔衍兵林》六卷，《王略武林》一卷，《王佐秘书》”五
卷〈乐产〉《隋高祖兵书》三十卷，《李卫公问对》三卷，《兵春秋》
一卷，《武孝经》一卷〈唐郭良辅〉《临戎孝经》一卷。〈贠半千〉《兵书论
语》三卷，“《承神兵书》八卷，《秦战斗》一卷，《战斗亭亭》一卷，
《玉帐经》一卷，《玉帐新书》十卷，《军谋前鉴》十卷”〈李峤〉《兵家
正史》九卷。〈吴兢〉《止戈记》七卷。〈刘秩〉《至德新义》十二卷，《统军
灵辖秘策》一卷。〈李光弼〉《王公亮兵书》十八卷，《新集兵书
要诀》三卷〈杜希全〉张道古“《兵论》一卷，《韬珠秘诀》十卷”〈卢元〉
《诸葛武侯十六策》一卷，“《孔明心书》一卷，《契神经》”一卷
〈周刘可久〉《神武要略》十卷，李靖《兵家心术》一卷，诸葛亮《将
苑》一卷，《元戎机》二卷〈严洞〉平朝《阴府二十四机》一卷。〈诸葛
武侯〉《六军镜心诀》一卷。〈诸葛武侯〉《明将秘要》三卷。〈李靖〉《韬钤要
诀》一卷，《神武秘略》二十卷，《军志总要》十卷，《百将传》十
卷〈张预编〉《续百将传》四卷。〈何乔新〉《新续百将传》四卷。〈顾其言〉
《樵子》五卷，“《韦子》二卷，《正元新书》一卷，《备急玉柜诀》”一
卷。〈杨渭〉黎教授“《兵说》二卷，《阃外春秋》”十卷〈李筌撰起周至唐八代将
帅〉李临“《淮武记》一卷。”〈李光弼〉《左氏兵法》一卷。〈宋韩迪〉《制胜
方略》三十卷。〈杨肃〉《虎钤经》二十卷。〈许洞〉《神武秘略》十卷。〈宋仁
宗〉《三朝武经圣略》十卷。〈曾公亮〉《武经龟鉴》二十卷。〈王彦〉《武
经总要》四十卷。〈曾公亮〉《百战奇法》十卷，《历代兵制》八卷
〈陈傅良〉《纪效新书续集》二卷。〈霍子玉〉《韬钤内外篇》。〈阙〉卷。〈赵本
学〉

右兵书

《军诫》三卷。〈裴守一〉《裴子新令》二卷。〈裴绪〉《长庆人事军律》三
卷。〈燕僧利正〉《人事军律》三卷。〈符彦卿〉《行师类要》七卷。〈唐王公亮〉《行
军赏罚符契敕》一卷，《刑兵律》一卷，《修城法式条约》二
卷〈沈括〉

右军律

《孙子八阵图》一卷，“《吴孙子牝八变阵图》二卷，《黄石公
五垒图》”一卷，“《隋杂兵图》一卷，《吴孙子三十三垒经》一
卷，《龙武元兵图》二卷。”〈解忠鲠〉《武德图五兵八阵法要》一
卷，“《武侯八阵图》一卷，《渭南秘诀》”一卷〈谢渊记八阵图法〉《八阵
合变图说》一卷。〈雷辰化〉《八阵图演注》一卷。〈龙正〉《保聚图》一
卷。〈晋庾衮〉裴行俭《安置军营行阵等四十六诀》一卷，“《行
军必用》一卷，《五行阵图》一卷，《八阵四象阵法》一卷，《神
变队阵图》一卷，《风后握机图经》一卷，《风后握奇八阵
图》一卷，《神机灵秘图》一卷，《新法武备图》一卷，《营阵图
经》一卷，《防城器具》一卷，《边城器用图》一卷，《行营要诀》”
三卷〈李惟则〉《破虏新阵图说》一卷。〈许论〉

右营阵

《孙子兵法杂占》四卷，《太公阴符钤录》一卷，《太公伏符
阴阳谋》一卷，《黄帝兵法孤虚杂记》一卷，《太公三宫兵
法》一卷，《太一兵法》一卷，《太一三宫兵法立成图》一卷《太公书禁忌立成集》二卷，《黄石公三奇法》一卷，《黄石
公阴谋行军秘法》一卷，《三宫用兵法》一卷，《元女战经》
一卷，《黄帝问元女兵法》四卷，《阴阳兵书》五卷〈莫珍元〉《黄
帝军出大师年命立成》一卷，《黄帝复姓符》一卷。〈许昉〉《辟
兵法》一卷，“《黄帝太一兵历》一卷，《黄帝蚩尤风后行军
秘术》二卷，《黄帝蚩尤兵法》一卷，《老子兵书》”一卷，《吴有
道占出军决胜负事》一卷，《风气占军决胜战》二卷〈太史
令仝范〉《对敌权变》一卷。〈吴氏〉《对敌占风》一卷，“《黄帝夏后氏
占气》六卷，《兵法风气等占》三卷，《对敌权变逆顺》一卷，
《兵法权仪》一卷，《六甲孤虚杂决》一卷，《六甲孤虚兵法》
一卷，《孤虚法》十卷，《兵法遁甲孤虚斗中域法》”九卷，《决
胜孤虚集》一卷，“《兵法日月风云背向杂占》十二卷，《虚
占》三卷，《兵书杂历》八卷，《太一兵书》十一卷，《用兵秘法
云气占》一卷，《兵法三家军占秘要》”一卷〈李行〉《气经上部
占》一卷，“《天大芒雾气占》一卷，《鬼谷先生占气》一卷，《五
行候气占灾》一卷，《乾坤气法》”一卷，《杂匈奴占》一卷〈汉王
朔〉《对敌占》一卷，《黄石公阴阳乘斗魁罡行军秘法》一
卷，“《葛洪兵法》《孤虚月时秘要法》”一卷，《真人水鉴》十卷
〈陶弘景〉《握镜方》三卷，《握镜图》一卷，《卫公六军镜》三卷，《李
淳风悬镜》十卷，《太白阴经》十卷。〈李筌〉《青囊括》一卷。〈李筌〉《兵
杀历》一卷。《兵要望江南词》一卷〈易静〉《天事序议》一卷。〈韩滉〉
《韬钤秘录》五卷。〈庄廷范〉《卫公手记》一卷，《鉴川渔子吟风
诗》一卷，《周易占兵》一卷，《战胜歌百首》一卷，《行军月令》
一卷，《武侯兵机法》一卷，《军轨兵钤秘诀》三卷，《神兵苑》
三卷，《六十甲子军法》一卷，《兵机将略论》一卷，《彭门玉
帐》一卷，《出军秘诀》一卷，《会稽兵家术日月占》一卷，《倚
马立成法》二卷。〈李淳风〉《兵书万胜诀》二卷，《至德元宝玉
函经》十卷〈唐董承祖〉《统戎式鉴》一卷，“白起《神妙行军法》”三
卷。〈李靖序〉《六甲五神用兵法》一卷，《要诀兵法立成歌》一
卷，《六甲攻城破敌法》一卷，“《马前秘诀兵书》一卷，《灵关
诀》”二卷，《预知歌》一卷，《太一厌禳法》一卷，《太一行军六
甲厌禳诗》一卷，“《通元玉鉴占》一卷，《阴符握机运要》”五
卷，“《出军秘占》五卷。”〈张良〉《禽赋》一卷。〈赵孟𫖯〉《禽星易见》四卷。
〈池本理〉《大壬用兵太一心机要诀》一卷。〈李靖〉《三式风角用
法立成》十二卷。〈王款〉《灵关集益智》三卷。〈李洿〉《兵家占候》二
卷，《遁甲星钤》一卷，《遁甲符应经》二卷，《行军杂占》一卷，
《天镜书》一卷，《玉帐元枢》一卷，《风角秘传》二卷，《将军切
要》一卷，《小游太一立成七十二局》一卷，《太一游星图》
一卷，《元女孤虚法》一卷，《遁甲出军历》一卷，《唐贤秘密
书》一卷，《天老神老经》一卷，《备急玉柜诀》一卷。

右兵阴阳

《定边安远策》三卷。〈郭元振〉《开复西南夷事状》十七卷。〈唐韦
皋〉《西陲要略》二卷。〈范传正〉《御戎新录》二十卷。〈李勃〉《西南备
边录》十三卷。〈李德裕〉徐德《占策》三卷，“《夏国枢要》二卷”〈孙巽〉
《南北筹边》十八卷。〈曾三英〉《清边备要》五十二卷。〈曾致尧〉《边
略》五卷。〈高拱〉

右边策

兵之兴也，或谓权舆于涿鹿。然紫太二垣，将卫环跱，
将军羽林，棓枪，旗弧骑官、陈车，𫓧钺积卒，靡不错列
于经星之次。天垂象，见吉凶，其来尚已。盖木行惟文，
金行惟武，春序文，秋序武，经事文，纬事武，东西相反
而不相无也。代之下也，《司马法》废矣。然本阴阳者，推
德胜，顺时日以制敌；尚伎巧者，习手足，便器械以立
胜，识形势者，雷动风举，离合背乡，务变化轻疾，以信
威。至委以铦刃，而无瓦解之心，则壹禀于人和，谁能
易之？古法不同，具列篇籍，神而明之，则在其人。

天文家天文

《周髀》一卷。〈赵婴注〉又一卷。〈甄鸾注〉又二卷。〈李淳风注〉《周髀图》一
卷，《灵宪图》一卷〈张衡〉《浑天仪》一卷。〈张衡〉《浑天象注》一卷。〈吴王
蕃注〉《石氏浑天图》一卷。〈石申〉《浑天图记》一卷，《昕天论》一卷。
〈梁姚信〉《安天论》一卷。〈虞喜〉《定天论》三卷，《天仪说要》一卷〈陶弘
景〉《元图》一卷，《石氏星簿经赞》一卷，《星经》五卷〈陶弘景〉《甘
氏四七法》一卷，《司天考占星通元宝镜》一卷〈巫咸〉《天文
要集》四卷，《天文集要钞》二卷，“《天文书》二卷”，《天文横图》
一卷〈高文洪〉《天文志》十二卷。〈吴云〉《天文》十二卷。〈史崇注〉“《天文
十二次图》一卷，《天官宿野图》一卷，《石氏星经》”七卷〈陈卓
记〉《星经》七卷。〈郭历〉《中星经簿》十五卷，“《星官簿赞》十三卷，
《摩登伽经说星图》一卷，《星图》二卷，《二十八宿二百八
十三宫图》一卷，《二十八宿十二次》一卷，《二十八宿分
野图》一卷，《论二十八宿度数》一卷，《孝经内记星图》一
卷，《周易分野星图》一卷，《大象元文》一卷。”〈李淳风〉《法象志》
七卷，《天文大象赋》一卷〈唐李播〉丹元子《步天歌》一卷。〈唐王
希明〉《大象元机歌》三卷。〈闾丘崇〉《灵宪国》三卷。〈仲林子〉《天文录
经要诀》三卷，《隔子图》一卷，“《大象历》一卷，《星经手集》二
卷，《括星诗》一卷，《入象度》”一卷，“《通占大象历星经》三卷，
《宿曜度分域名录》”一卷，“《大象垂万列星图》三卷，《甘氏
星经》”三卷。〈楚人甘德〉《小象赋》一卷，《陈卓星述》一卷，《天心紫
微图歌》一卷〈李淳风〉小象《千字诗》一卷。〈张华〉《星经》一卷。〈郭璞〉
“《大象列星图》一卷，《天象法要》”二卷〈苏颂〉《正色列象注解
图》一卷，《史氏天官照》一卷，《二十四气中星日月宿度》
一卷〈荆大声〉《元象历》一卷，《元黄十二次分野图》一卷、《司天监须知》一卷、“《浑仪法要》十卷，《浑仪略例》”一卷。〈祥符中作〉
《天经》十九卷。〈王及甫〉“《历代星史》一卷，《天文考异》”二十五
卷〈邹淮〉《天象义府》九卷。〈应垕〉《经史言天录》二十六卷，《玉历
通政经》二卷〈李淳风〉《革象新书》二卷。

右天象

《天文集占》十卷。〈晋陈卓〉《天文要集》四十卷。〈晋韩扬〉《石氏天
文占》八卷，“《甘氏天文占》八卷，《天文占》”六卷〈李暹〉《杂天文
横占》六卷，“《天文集占图》十一卷，《天文五行图》十二卷，
《天文录》三十卷”〈梁祖暅之〉《天文志杂占》一卷。〈吴云〉《四方宿占》
一卷。〈陈卓〉《星占》二十八卷。〈孙僧化〉《天官星占》十卷。〈陈卓〉著“《明
集》十卷，《天文外官占》八卷，《荆州占》二十卷”〈宋刘严〉《十二
次二十八宿星占》十二卷。〈史崇〉《垂象志》一百四十八卷，
“《太史注记》六卷，《灵台秘苑》百二十卷”〈隋庾季才〉《元机内事》
七卷。〈逄行珪〉《乙巳占》十二卷。〈李淳风〉《乾坤秘奥》七卷。〈李淳风〉
《古今通占镜》三十卷。〈唐武密〉《开元占经》百一十卷，《通干
论》十五卷〈董和〉《天文占》一卷。〈李淳风〉《天文总论》十二卷。〈康氏〉
《通元玉鉴颂》一卷。〈种林子〉《证应集》三卷。〈徐彦卿〉《星书要略》
六卷。〈徐承嗣〉《天象应验集》二十卷，“《二十八宿分野五星
巡应占》一卷，《太霄论璧》一卷，《景祐乾象新书》”三十卷
〈宋杨惟德〉《天元玉册元诰》十卷。〈扁鹊〉《天元玉册截法》六卷，《天
元秘演》十卷〈陈蓬〉《灵台经》三卷，《星土占》一卷，“《天文精义
赋》一卷，《天元玉历璇玑经》五卷，《观象玩占》四十九卷，
《天文类聚占候》三卷，《黄黑道内外坐休咎赋》一卷，《祥
异赋》一卷。”

右天文总占

《婆罗门天文经》二十一卷。〈婆罗门舍仙人说〉《婆罗门天文》一
卷，“《婆罗门竭伽仙人天文说》三十卷，《西门俱摩罗秘
术占》一卷，僧不空译。”《宿曜》二卷，《一行大定露胆诀》一
卷。

右天竺国天文

《巫咸五星占》一卷，《黄帝五星占》一卷，《五星占》一卷〈丁巡〉
又一卷。〈陈卓〉《长庆筭五星所在宿度图》一卷。〈徐昇〉《五星集
占》六卷，“《日月五星集占》十卷，《五星犯列宿占》六卷，《五
纬合杂》一卷，《五星合杂说》一卷，《五星兵法》一卷，《京氏
释五星灾异传》一卷，任常《五星赋》一卷，《太白占》一卷，
《太白会运逆兆通代记图》一卷。”〈李淳风袁天纲集〉《杂星占》七
卷，又十卷，“《海中星占》一卷，《星图海中占》”一卷，《彗星占》
一卷，《流星占》一卷，“《妖星流星形名占》一卷，《彗孛占》一
卷，《妖瑞星图》一卷。”〈宋均〉《妖瑞星杂气象图》一卷。

右星占

《京氏日占图》一卷，“《夏氏日旁气》一卷，《日食茀候占》一
卷，《魏氏日旁气图》一卷，《日旁云气图》五卷，《日食占》一
卷，《日变异食占》一卷，《天文洪范日月变》一卷，《洪范占》
一卷，《日月晕》三卷，《日月晕图》二卷，《黄道晷景占》一卷，
《日行黄道图》一卷，《日月交会图》一卷，《月晕占》一卷，《日
月蚀晕占》四卷，《日月薄蚀图》一卷，《日月晕珥云气图
占》”一卷。

右日月占

“《翼氏占风》一卷，《天文占云气图》一卷，《杂望气经》八卷，
《候气占》一卷，《章贤十二时云气图》二卷，《天机立马占》”
一卷〈锺湛然〉《推占龙母探珠诗》一卷，《推占青霄玉镜经》
一卷，《占风九天元女经》一卷，《定风占诗》一卷〈刘启明〉《云
气图》一卷，《象气图》一卷，“《天涯地角经》一卷。《占风云气
候日月星辰上下图》一卷。《乾象占》一卷。《云气测候赋》”
一卷。〈刘启明〉《占候风雨赋》：〈阙〉卷。〈刘启明〉《云气书》七卷，《云气
占》一卷，《物象通占》十卷

右《风云气候物象占》。

《望气相山川宝藏秘记》三卷，《地镜》三卷，《金娄地镜》一
卷，《老子地镜秘术》三卷

右宝气

“天地之化运诸气，天地阴阳之气随乎时，圣人与时
消息发敛，而常守乎平，出则育物，入则复命，千变万
化而不离乎出入之门。故能从八风之顺，守二极之
中，而适八候之平也。”盖五星有赢缩圜角，日有薄蚀
晕珥，月有盈亏侧匿之变，王政有违，天下祸福变移，
所在皆应焉，其重如此。《班史》以日晕五星之属，列天
文。薄蚀、彗、孛之比，入五行。夫七曜等耳，而分为二，志
疑于不类。今一定为《天文篇》。

历数

《四分历》三卷，又三卷。〈汉李梵〉又一卷。〈赵隐居〉刘歆《三统历》
一卷，“魏《甲子元三统历》”三卷，姜氏《三纪历》一卷。〈姜岌〉《姜
氏历序》一卷，《乾象历》五卷〈汉刘洪〉又三卷。〈吴阚泽〉《魏景初
历》三卷。〈晋杨伟〉《景初壬辰元历》一卷。〈杨冲〉《正历》四卷。〈晋刘智〉
《河西甲寅元历》一卷。〈赵𢾺〉《河西壬辰元历》一卷。〈赵𢾺〉《甲寅
元历序》一卷。〈赵𢾺〉《宋元嘉历》二卷。〈何承天〉《神龟壬子元历》
一卷。〈后魏祖莹〉《后魏甲子历》一卷。〈李业兴〉《壬子元历》一卷。〈李业
兴〉“《魏武定历》一卷，《齐甲子元历》”一卷。〈宋氏〉《周天和年历》
一卷。〈甄鸾〉《周大象年历》一卷。〈王琛〉“《壬辰元历》一卷，《周甲寅
元历》”一卷。〈马显〉《周甲子元历》一卷“梁《大同历》”一卷。〈虞剧〉《后
魏永安历》一卷。〈孙僧化〉《北齐天保历》一卷。〈宋景业〉《北齐甲
子元历》一卷。〈李业兴〉《隋开皇甲子元历》一卷。〈刘孝孙〉《隋开皇历》一卷。〈李德林〉《隋大业历》十卷。〈张胄元〉《皇极历》一卷。〈刘焯〉
又一卷，“傅仁均《唐戊寅历》一卷，《唐麟德历》一卷，《唐甲
子元辰历》一卷。”〈瞿昙谦〉《合干历》三卷。〈曹士荐〉《合干新历》一
卷。〈杨縡〉王勃《千岁历》：〈亡卷帙〉僧一行《开元大衍历》五十二
卷，《宝应五纪历》四十卷，《建中贞元历》二十八卷，《长庆
宣明历》三十四卷，《长庆宣明历要略》一卷，《景福崇元
历》四十卷〈边冈〉《大衍通元鉴新历》三卷。〈自唐贞元至大中〉《大唐
长历》一卷。〈起武德止天祐〉《天福调元历》二十卷。〈晋马重绩〉《广顺明
元历》一卷。〈周王处讷〉《显德钦天历》十五卷。〈周王朴〉“《同光乙酉
长历》一卷、《武成永昌历》”二卷〈蜀胡秀林〉《保大齐政历》十九
卷。〈南唐历〉《万分历》一卷。〈广顺中作〉拔《长元历》一卷。〈自唐乾符甲午至祥
符丙辰〉《建隆应天历》六卷。〈宋王处讷〉《开宝历》一卷。《大平乾元
历》八卷〈吴昭素〉《咸平仪天历》十六卷。〈史序〉“《熙宁奉元历》七
卷，《太宗长历》一卷，《开禧历》”三卷〈鲍澣之〉《集圣历》四卷。〈杨可〉
《崇天历》一卷。〈宋行古〉《纪元历》三卷。〈姚舜辅〉《统天历》一卷。〈陈得
一〉《会元历》二卷。〈刘孝荣〉“《金国大明历》十卷，《元授时历》二
卷，《庚午元历》二卷，《大统历法》四卷，《回回历法》”三卷。〈马沙
亦黑〉《历法统宗》二卷。〈明曾俊〉《历台撮要》一卷。〈曾俊〉

右正历

《历法》三卷。〈刘歆〉又一卷，《历术》一卷。〈吴太史令吴范〉《景初历术》二
卷，《景初历法》三卷，《历术》一卷。〈何承天〉又一卷。〈崔浩〉又一卷。
〈王琛〉又一卷。〈张宾〉“《姜氏历术》三卷，《乾象历术》”三卷〈汉刘洪〉《元
历术》一卷。〈张胄元〉“《天图历术》一卷、《历日义说》一卷、《律历
注解》”一卷、《龙历草》一卷、《光宅历草》十卷〈南宫说〉《历草》二
十四卷，《推汉书律历志术》一卷，《历疑质谳序》二卷，《兴
和历疏》二卷，“《筭元嘉历术》一卷。”《阴阳历术》一卷。〈赵𢾺〉《杂
历术》一卷。“《太史记注》六卷”，又六卷。“《八家历》一卷，《历日
义统》一卷，《历日吉凶注》一卷。《麟德历出生记》十卷，《大
衍历议》十卷”〈僧一行〉《历立成》十二卷，“《宣明历超捷例要
略》一卷，《景福历术》一卷，《真象论》一卷，《灵台编》一卷，《大
衍心照》一卷，《正象历经》一卷。”〈蜀胡秀林〉《杂注》一卷。《新修历
经》一卷〈太平兴国中作〉《历注》一卷。《验日食法》三卷。〈何承天〉《日食
论》一卷。《频月合朔法》五卷。《历记》一卷。“《元嘉二十六年
度日景数》一卷。《朔气长历》二卷。”〈皇甫谧〉《历章句》二卷，《月
令七十二候》一卷，“《玉钤步气术》一卷。《三五历说图》一
卷。《春秋去交分历》一卷，《推二十四气历》一卷。《授时历
议》二卷。《历法通轨》”二卷。〈元统〉《历法通径》四卷。〈刘信〉

右历术

《七曜本起》三卷。〈汉甄叔遵〉《七曜小甲子元历》一卷，《七曜历
术》一卷，《七曜历法》一卷，《七曜历筭》二卷，《七曜要术》一
卷，《陈天嘉七曜历》七卷，《陈永定七曜历》四卷，《推七曜
历》一卷，《陈天康二年七曜历》一卷，《陈光大元年七曜
历》二卷，《陈大建七曜历》十三卷，《陈至德年七曜历》二
卷，《陈祯明年七曜历》二卷，《开皇年七曜历》一卷，《仁寿
二年七曜历》一卷，《七曜历经》四卷〈张宾〉《七曜历数筭经》
一卷。〈赵𢾺〉《七曜历疏》一卷。〈李业兴〉《七曜义疏》一卷。〈李业兴〉《七
曜术筭》一卷。〈甄鸾〉《七曜杂术》二卷。〈刘孝孙〉《七曜历疏》五卷。
〈张胄元〉《七曜符天历》一卷。〈唐曹士𫇭〉《七曜符天人元历》一卷。
〈曹士𫇭〉《人天定分经》一卷。《地轮七曜》一卷〈吕佐周〉《七曜气
神歌诀》一卷。〈庄守德〉《七政长历》三卷。

右七曜历

《都利聿斯经》二卷。〈本梵书五卷唐贞元李弥干将至京师推十一星行历知人贵贱〉
《新修聿斯四门经》一卷。〈唐陈辅〉《徐氏续聿斯歌》一卷，《都
利聿斯歌诀》一卷。〈安修睦撰关子明注〉《聿斯钞略旨》一卷，《聿斯
隐经》一卷。“《罗滨都利聿斯大衍书》一卷，《文殊菩萨所
说宿曜经》”一卷〈唐广智二臧不空译〉《应轮心照》三卷。〈蒋权卿〉《曹公
小历》一卷。〈唐曹士𫇭撰李思议重注本天竺历〉《青萝历》一卷。〈王公佐〉《清霄
玉鉴》三卷，〈终南山鲍《撰以十一星十二宫推知人命〉秤星经》一卷。〈唐眛〉“《符
天行宫》一卷，《难逃论》一卷，《气神经》三卷，《气神钤历》一
卷，《气神随日用局图》一卷，《占课禽宿情性诀》一卷，《星
宫运气歌》一卷，《星禽进退歌》”一卷，《紫堂经》五卷。〈李沂〉《紫
堂元草历》二卷。〈黄兟〉《紫堂指迷诀》二卷。〈黄兟〉“《紫堂经》三卷，
《紫堂局经》一卷，《紫堂隐微歌》二卷，《紫堂明暗曜局》一
卷，《紫堂要录》三卷，《大衍五行数》一卷，《九星行度歌》一
卷，《九星长定历》一卷，《大衍天心照歌》一卷，《细历》一卷，
《大历》一卷，《草范治历》一卷，《密藏金锁历》”一卷。〈李琼〉《九曜
星罗立成历》一卷。〈婆毗大衍〉《六甲周天历》一卷。〈孙僧化〉“《五星
正要历》五卷，《新集五曹时要术》”三卷〈鲁靖〉

右杂星历

《漏刻经》一卷。〈汉霍融〉又一卷。〈梁朱史〉又一卷。〈陈宋景〉又一卷。
〈祖暅之〉又一卷。〈梁代〉《天监五年修漏刻事》一卷，《杂漏刻法》
十一卷。〈皇甫洪泽〉《晷漏经》一卷，“《唐刻漏经》一卷，《东川莲花
漏图》”一卷〈燕肃〉《莲花漏图》一卷。〈王曾〉《更漏图》一卷，《造漏法》
一卷。《昼夜刻漏日出长短图经》一卷〈赵业〉《刻漏记》一卷。

右刻漏

古今善治历者三家：汉太初以锺律，唐大衍以蓍䇲，
元《授时》以晷景。三者之中，晷景为近，而其久也，类不
能无忒，则随时刊定，不可不讲也。刘洪有言：“历不差
不改，不验不用。”李文简叹为至言。顾必有专门之裔、
明经之儒、精筭之士，如班氏所称，乃足任之。有虞羲
和，与四岳、九官同重，而后世至以文史星历介于卜祝之间，盖畴人子弟贸贸然不测其原，抑已久矣。夫
“闰以正时，时以序事，事以厚生”，其在《周官》，皆史职也。
故录见存诸书为历数篇，以俟考焉。